ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ትግራይ ዝተጀመረ 'ሓደገኛ' ወፍሪ ምጽራይ 'ባንዳታት' 2 ሓምለ 2020 መግለጺ ስእሊ, ኣቦወንበር ተቓዋሚ ውድብ ዓረና፡ኣይተ ኣብርሃ ደስታ፡ ምስ ኣቦወንበር ህወሓት ደብረጽዮን ገብረሚካኤል (ዶ/ር) ትግራይን ውድብ ህዝባዊ ወያነ ሓርነት ትግራይን ን45 ዓመታት ብሓባር ዘሊቖም ኣለዉ። ኣብ'ዚ መዋእል፡ ንፖለቲካ ትግራይ ክንዲ ህወሓት ብሒቱ ዝተቖጻጸሮ ፖለቲካዊ ውዳበ ኣይተረኸበን። እዚ ጽልዋን ሓይልን ግን ብቕኑዕ መገዲ ዝረኸቦ ጥራይ ዘይኮነስ፡ ኣማራጺ ሓሳባትን ድምጽታትን "ብምዕፋን" ዝኣከቦ'ውን እዩ ዝብል ክስታት ካብ ተዓዘብቲ ይቐርበሉ። እቲ ውድብ፡ ብተቓወምቲ ካብ ዝቐርብሉ ቀንዲ ክስታት፡ ንተነሓናሕቲ ፖለቲካዊ ውድባት ከምኡ ድማ ንሱ ካብ ዝቆጻጸሮም ውዳበታት ወጻኢ ንዘለዉ ሲቪላዊ ማሕበራት፡ ከም "ጸላኢ" እናበየነ መጥቃዕትታት የውርደሎም እዩ ዝብል እዩ። ነዚ ከም መርትዖ ዝቐርብ ድማ፡ እቲ ውድብ ኣብ ዝተፈላለየ መድረኻትን መንግስታዊ መራኸብቲ ሓፋሽን ንውድባት ፖለቲካ "ጸላኢ" እናበለ ምግላጹ እዩ። 'ዓፈና' መራኸብቲ ሓፋሽን ጋዜጠኛታትን ትግራይ ክሳብ መዓስ?
